钦定古今图书集成/明伦汇编/氏族典/第523卷 > 薛三省
## 钦定古今图书集成/明伦汇编/氏族典/第523卷 > 薛三省

按《宁波府志》：“三省，字鲁叔，三才之弟。万历间进士，授
庶吉士，升检讨。尝议宋儒罗豫章、李延平宜崇祀，升
赞善。上疏请福王之国。寻以谕德充东宫讲官。及兄
三才卒，请告归。天启四年，即家起少詹事，升礼部左
侍郎，改吏部左侍郎。时逆珰魏忠贤势方盛，有劝之
往见者，三省以他语却之，升礼部尚书。故事，礼部职”
事多与内珰相关。珰先以礼施部，部因厚报之。三省
在部，绝不与珰为礼。每朝廷阙夫，辄引典故争之。后
见珰势益盛，遂致仕。崇祯改元，起礼部尚书兼翰林
学士，协理詹事府事。寻卒。诏赐祭葬，赠太子太保，谥
“文介。”